ทานยาคุมซินโฟเนียแผงแรก ประจำเดือนมา9มิย กินเม็ดแรกของวันแรกที่ประจำเดือนมา ปกติประจำเดือนมา5-6วัน วันนี้วันที่17 มิย ยังมีเลือดไหลอยู่ มีน้อยบ้าง เยอะบ้าง มีลิ่มเลือดบ้าง จนต้องใส่ผ้าอนามัย ไม่มีอาการอย่างอื่น อยากรู้ว่าปกติมั้ยคะ ควรทำยังไง
สวัสดีค่ะ หากได้เริ่มทานยาคุมกำเนิดในวันแรกที่มีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันทีค่ะ ส่วนการที่เมื่อทานไปแล้ว ยังคงมีเลือดออกมาทุกวัน ก็น่าจะเป็นผลข้างเคียงของยาคุมกำเนิดได้ค่ะ โดยเฉพาะหากเป็นยาคุมกำเนิดชนิดที่มีฮอร์โมนต่ำ ซึ่งมักทำให้เกิดเลือดออกกะปริดกะปรอยได้ ซึ่งยาคุมยี่ห้อซินโนเฟีย ก็ถือเป็นยาคุมชนิดที่มีฮอร์โมนต่ำมากค่ะทั้งนี้ เลือดที่ออกจากผลของยาคุมกำเนิดนั้น ไม่ได้ถือว่าอันตรายอะไร และมักจะหยุดไหลไปได้เองในที่สุดเมื่อทานยาคุมต่อเนื่องไปค่ะอย่างไรก็ตาม หากในการทานยาคุมแผงนี้ ได้มีเลือดออกทุกวัน แนะนำว่า เมื่อทานยาคุมครบแล้ว เมื่อจะเริ่มทานแผงใหม่ ควรเปลี่ยนเป็นยี่ห้อที่มีปริมาณฮอร์โมนสูงขึ้นค่ะ